b"\n_START_ARTICLE_\nBelgija na Pesmi Evrovizije\n_START_PARAGRAPH_\nBelgija je ena od dr\xc5\xbeav ustanoviteljic izbora za Pesem Evrovizije. Od prvega izbora leta 1956 Belgija ni nastopala na izboru le v letih 1994, 1997 in 2001, v vseh letih zaradi slabega izida v predhodnem letu._NEWLINE_Belgija je doslej zmagala enkrat, in sicer leta 1986. Tedaj je zmago dosegla pevka Sandra Kim s skladbo J'aime la vie v Bergnu na Norve\xc5\xa1kem. Sandra je bila v \xc4\x8dasu nastopa stara sicer \xc5\xa1ele 13 let in premlada glede na pravila, a zmage niso razveljavili. Doslej je najmlaj\xc5\xa1a evrovizijska zmagovalka. Leta 1987 je zaradi Sandrine zmage Belgija gostila priredirev v Bruslju._NEWLINE_Leta 1978 in 2003 je zasedla drugo mesto, osemkrat pa je bila zadnjeuvr\xc5\xa1\xc4\x8dena. Leta 2003 je belgijski predstavnik Urban Trad prepeval v nami\xc5\xa1ljenem jeziku ter zbral le 2 to\xc4\x8dki manj od zmagovalne Tur\xc4\x8dije. Tudi leta 2007 je skupina Ishtar prepevala v neresni\xc4\x8dnem jeziku, a se ni uvrstila v finale."